google/wiki40b huggingface dataset:
Hjalmar Stolpe

Birka

Han begynte ikke sin karriere som arkeolog. Han var egentlig entomolog og kom til Björkö for å studere rav, ettersom det ofte finnes insekter av ulike slag innkapslet i den stivnede harpiks som utgjør rav. På Björkö fantes oppsiktsvekkende mye rav, noe som var underlig ettersom den egentlig ikke skal finnes i Mälaren. Stolpe begynte å stille seg spørsmål om den virkelig fantes der naturlig, eller om den hadde blitt fraktet dit av mennesker. Han oppdaget også snart at Björkös kystlinje hadde mye mer av interesse å tilby enn rav. Etter noen dager hadde han funnet så mye fornminner at han bad om penger fra  regjeringen for å kunne fortsette å grave. Arkeologi ble seinere Hjalmar Stolpes hovedsakelige fokus og det er mye takket være ham som Björkö har blitt så betydningsfull for svensk arkeologi.
Stolpe arbeidet mest med å grave fram gravene på Björkö, i spesielt i Hemlanden der han gravde ut 674 graver. Han gravde også fram 196 graver nær Borg. De gravlagte hadde i mange tilfeller blitt begravd sammen med mengder av ulike eiendeler, som sverd og smykker.
Stolpe førte notater over sine oppdagelser blant Björkös graver – hans notatbøker oppbevares i dag på Antikvarisk-topografiska arkivet i Stockholm. Der oppbevares også de nøyaktige plantegninger som han laget over mange graver.
Stolpes metoder hva gjaldt Birka-utgravningene var strikt vitenskapelige, for sin tid til og med revolusjonerende. Tidigere arkeologer var ofte rene skattejegere – de mer dyrebare funnene ble tatt hånd om mens vanlige hverdagsgjenstander ofte ble kastet bort. Stolpe gikk i stedet for systematisk til veis og fant at alt hadde sin eget verdi, i alle fall om man var interessert av å studere de nordboernes hverdagsliv i vikingtiden. 
Den rike svarte jorden havnet også i fokus for Stolpes oppmerksomhet. Han gravde ut et område på omtrent 4 000 kvadratmeter, men dessverre vet man i dag ikke eksakt hvor, ettersom grøftekartene forsvunnet. Alt i alt tilbrakte Hjalmar Stolpe tjue år med å arbeide på Björkö. Han samlet sammen et gigantisk materiale. Arkeologi var allikevel ikke Stolpes eneste interesse. Hans store interesse i livet ble å studere tradisjonelle kulturer rundt omkring i verden - arkeologien ble mer og mer et middel til finansiere disse studiene. Stolpe ble seinere en av de store bidragsyterne til Riksmuseets etnografiske avdeling – i dag Etnografiska museet - som han også ledet fra 1900. I 1903 ble han utnevnt til intendant og professor.
Simon Røttingen

Biografi

I 2013 skrev han novellen «Borte» og vant novellekonkurransen Ungt Blikk på Verda på Teateret Vårt i Molde. I 2014 var han med på prosjektet BiLyd i Bærum Kulturhus som senere ble inspirasjonen til «Overmennesker». Fra 2014 til 2016 anmeldte han ungdomslitteratur for Foreningen !Les. 
I oktober 2018 spilte han Einojuhani Rautavaraas "Piano Sonata No. 2, The Fire Sermon" i danseforestillingen "A list of things he said / En liste på ting han sa" av Ingun Bjørnsgaard Prosjekt på Dansens Hus i Oslo.
Granitt

Granittisk gneis

En granitt som gjennomgår omdanning (metamorfose) på grunn av endring i trykk, temperatur og differensielt stress vil først og fremst bli foliert, en slik bergart kalles en granittisk gneis. Folierte bergarter har en planstruktur, det vil si at flate mineraler (som glimmer) er parallellstilt. Dette gir bergarten et mer "stripete" utseende. På grunn av at mineralsammensetningen i granitt er stabil over et stort trykk- og temperaturintervall, vil ikke den endres betraktelig.

Bruk

Siden granitt er en massiv bergart, har den ikke kløv slik som skifer. Den er allikevel mye brukt som bygningsstein og fasadestein, dette er på grunn av de gode kløvegenskapene til alkalifeltspat og plagioklas.
My Lai-massakren

Mỹ Lai-massakren var en massakre av sivile sørvietnamesere under Vietnamkrigen, begått av amerikanske soldater tilhørende Kompani C i 1. bataljon, 20. infanteriregiment, 11. brigade, 23. infanteridivisjon, under ledelse av troppsjef sekondløytnant William Calley, den 16. mars 1968. Totalt ble mellom 347 og 504 mennesker, hovedsakelig eldre, kvinner og barn, drept av de amerikanske styrkene. Mange ble i tillegg torturert og voldtatt.
Ifølge USAs armé ble 347 mennesker drept, men det er i dette tallet bare medregnet det som skjedde i bygda My Lai, og ikke det som skjedde i nabobygda My Khe. Ifølge Vietnams folkehær ble 504 drept – i både My Khe og My Lai. Ofre fra My Khe er ofte inkludert som tilhørende My Lai-massakren.
Massakren ble stoppet av et amerikansk helikopter som landet mellom de amerikanske soldatene og de gjenværende vietnamesiske sivilistene. Helikopterpiloten Hugh Thompson jr. gav de amerikanske soldatene et ultimatum om å stoppe massakren eller bli beskutt fra helikopteret, der skytterne Spc. Lawrence Colburn og Spc. Glenn Andreotta satt klar bak hver sine mitraljøser. Helikopterbesetningen reddet på denne måten minst elleve liv.
30 år senere ble de tre gitt medaljen Soldier's Medal, hærens høyeste utmerkelse for «mot ikke tilknyttet direkte strid med fienden». USA forsøkte først å dekke over saken, men da verdenspressen fikk kjennskap til massakren, eksploderte skandalen. My Lai ble for mange et symbol på amerikanske overgrep i Vietnam. En amerikansk offiser sa senere at hver større enhet i Vietnam hadde sitt My Lai.
Den ansvarlige for massakren, løytnant William Calley, ble dømt til livsvarig fengsel for mord, men presidenten beordret ham løslatt to dager etter, i påvente av ankebehandlingen. Calley satt 3½ år i husarrest i militærbasen Fort Benning i Georgia, og ble deretter løslatt. Calley skyldte på sine overordnede, blant annet kaptein Ernest Medina, noe Medina benektet. De øvrige involverte soldatene var forlengst dimittert innen denne saken nådde offentlighetens lys, men av totalt 26 menn som ble siktet, var det bare Calley som ble dømt. Saken blir i dag referert til som Medina-standarden, noe som avklarer overordnedes ansvar for underordnedes handlinger, når de ikke kjenner til dem.
Taxkorgan

Taxkorgan eller Tashkurgan (kinesisk: 塔什库尔干塔吉克自治县; pinyin: Tǎshíkù'ěrgān tǎjíkè Zìzhìxiàn; uigursk: تاشقۇرقان تاجىك ئاپتونوم ناھىيىسى / Taşkurkan Tacik Aptonom Nahiyisi) er et autonomt fylke for tadsjikene i prefekturet Kashgar i den autonome region Xinjiang i Folkerepublikken Kina.
Befolkningen var på 31 276 innbyggere i 1999.

Samferdsel

Kinas riksvei 314 løper gjennom området. Den utgjør den kinesiske delen av Karakoramveien, som løper sørover til fjellpassene inn i Pakistan og fortsetter ned til det pakiskanske lavland.
Grand Union Flag

Grand Union Flag var det første flagget i USA.
Flagget kom i bruk omtrent samtidig som Den kontinentale armé ble opprettet. Det bestod av det britiske unionsflagget, og tretten striper som refererte til de tretten kolonier.
Polystyren

Polystyren, eller styrenplast som gruppen kalles, er en amorf termoplast som er billig og derfor svært vanlig. I Norge er handelsnavnet på ekspandert polystyren isopor. Dets gasstemperatur er cirka 100 grader celsius. Det er et aromatisk polymer fremstilt fra aromatisk monomer styren, en flytende hydrokarbon som blir kommersielt fremstilt fra petroleum i petrokjemisk industri.

Historikk

Styrenplastene ble oppdaget på grunn av en tilfeldighet 1839 av Eduard Simon. Han destillerte en oljeaktig substans, en monomer som han navngav styrol. Flere dager senere oppdaget Eduard Simon at styrolen hadde tyknet, antagelig på grunn av oksidasjon, til en gelé som Simon kalte styroloksid. 1845 viste kjemikerne John Blyth og August Wilhelm von Hofmann at samme reaksjon hender i fravær av syre. De kalte substansen metastyrol. Analysen viste at den var kjemisk identisk med styroloksid. 1866 identifiserte Marcelin Berthelot at styrol til metastyrol er en polymerisasjonsprosess, polystyren.
Teckomatorp

Teckomatorp er et tettsted i Svalöv kommune i Skåne län i Sverige. I 2010 hadde tettstedet 1 651 innbyggere.
Conamara Chaos

Conamara Chaos er en region med kaotisk terreng på jupitermånen Europa, oppkalt etter Connemara i Irland.
Conamara Chaos er et landskap produsert av forstyrrelser i den iskalde skorpen på Europa. Regionen består av flak av is som har flyttet seg rundt og rotert. Rundt desse platene er en lavere matrise av sammenrotede isblokker som kan ha blitt dannet som vann, slaps eller varm is som har steget opp fra under overflaten. Denne regionen er referert til som bevis for et flytende hav under Europas isete overflate.
Appelsinflue

Utseende

Appelsinfluen er ca. fire til seks millimeter lang.

Levevis

Larvene til appelsinfluen utvikler seg i en rekke forskjellige fruktslag, særlig sitrusfrukter, men også fiken, kaffe, papaya og mango. 
Fluer  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der fluelarvens indre og ytre organer endres.

Skadedyr

I Norge er ikke appelsinfluen regnet som et alvorlig skadedyr av naturlige årsaker. Men den er et fryktet skadedyr i litt varmere klima.
Nordiskrekordhistorikk på 50 m fri

Oversikt over utviklingen av nordiske rekorder på 50 m fri (svømming) for både langbane (50 meter) og kortbane (25 meter).
Brachanthaxia

Utseende

En liten, bred praktbille. Hopdet er kort og bredt. Antennene er korte og tynne, 11-leddete, noe sagtakkede. Pornotum er stort og rundet. Dekkvingene har noen dype lengdefurer, men ikke regelmessige punktrader.

Levevis

Artene lever på tørre steder.

Utbredelse

Arten er utbredt i Sør-Afrika.
Rewi Alley

Liv og virke

Rewi Alley ble oppkalt etter den maoriske opprørslederen Rewi Maniapoto, som kjempet mot britene under maorikrigene i 1860-årene, I 1916 gikk Rewi Alley inn i hæren og tjenestegjorde i Frankrike og ble tildelt Military Medal. Etter krigen slo han seg på sauehold, men feilet.
I 1927 dro Rewi Alley til Shanghai i Kina og ble brannmann. Han reiste gjennom Kina og assisterte i hjelpearbeidet etter hungersnøden i 1929. Samme år adopterte han en fjortenårig kinesisk gutt, Alan (段士谋). Senere adopterte han ytterligere fem kinesiske barn.
Etter et kort hjembesøk i New Zealand ble Rewi Alley i 1932 fabrikkinspektør for Shanghais byråd. Han lærte seg kinesisk (først shanghainesisk, så standardkinesisk og klassisk kinesisk) og ble kjent med en rekke kjente utlendinger: George Hatem, Anne Louise Strong, Agnes Smedley, Edgar Snow og Ruth Weiss. Etter den japanske invasjon i 1937 begynte Rewi Alley å bygge opp kooperativer og samlet også inn penger fra utlandet for dette prosjektet, og grunnla en skole i Shandan.
Et av de første kjente verker av Rewi Alley, Yo Banfa!, ble utdelt på Den asiatisk-oceanske fredskonferanse i 1952 i Beijing. I 1953 flyttet han til Beijing. Han oversatte mange verker fra kinesisk og gjennomførte foredragsreiser i utlandet. I 1980 grunnla han i Beijing yrkesskolen Bailie (Péilí zhíyè dàxué 培黎职业大学), oppkalt etter misjonæren Joseph Bailie (Péi Yìlǐ 裴义理, 1860–1935). Den Rewi Alley-inspirerte kooperativbevegelse Indusco eller Gung-ho (kinesisk Gōng-hé 工业合, fra Gōngyè hézuòshè zǔzhī 工业合作社组织, «Organisasjon for industrikooperativer») ble oppløst i 1952 som ledd av kollektiviseringspolitikken, men kort før hans død ble den gjenopprettet.
Fetsund Lenser

Historikk

Tømmerfløting i Glomma begynte på 1300-tallet, men fikk større omfang da oppgangssagene kom på 1500-tallet. Til å begynne med ble tømmeret i Glomma buntet, «soppet», i Bingen lenser ved Sørumsand. Herfra ble tømmerflåtene slept med båter til de mange sagbrukene langs Øyeren og i Lillestrøm. Da jernbanebrua i Fetsund kom i 1861, ble Bingen lenser flyttet til Fetsund. Ved Bingen ble det etablert en atterhaldslense hvorfra en kunne slippe på tømmer etter som det var behov ved Fetsund. 
Fetsund Lenser er i dag fredet som landets eneste gjenværende fløtningsanlegg. Fetsund Lenser er også eneste bevarte fløtningsanlegg i verden.http://mia.no/fetsundlenser/flotingsmuseet Det er bevart som et enestående kulturminne og et levende museum med verksteder for tradisjonelt håndverk, kafé og museumsbutikk. Fetsund Lenser ligger i et vakkert naturområde ved innfallsporten til Nord-Europas største innlandsdelta. I området er det natur- og kultursti.
José Heriberto Izquierdo Mena

Landslaget

Han ble tatt ut i Colombias tropp til VM i fotball 2018 i Russland.
Ávila

Severdigheter

Den gamle byen er plassert langs et langt, smalt berg og er et populært turistmål. Byen har en rekke monumenter, deriblant en katedral, en bymur, og forskjellige andre kirker bygd i romersk stil, slik som San Vicente og San Pedro.
I 1985 ble byen satt opp på UNESCOs liste over verdensarven for sin bymur og sine romerske kirker.
Shozo Tsugitani

Japans herrelandslag

Shozo Tsugitani spilte 12 landskamper for Japans herrelandslag.
Carlos Queiroz

Managerkarriere

Han var trener for Portugal fra 1990 til 1993. Han gikk så videre til Sporting Lisboa i portugisisk Superliga. Her ble han i ett år. Neste jobb var i USA og trener for MetroStars, men her ble han ikke lenge. Neste tur ble til Japan og Nagoya Grampus Eight fra 1996 til 1997. Han vendte tilbake til landslag i 1999, denne gangen til De forente arabiske emirater. Her var han i 1999 til han fikk jobben som trener for Sør-Afrika i 2000. Han var her i to år. I 2002 kom han til England og Manchester United som assisterende manager for Alex Ferguson. I 2003 gikk han til Real Madrid som hovedtrener, men det bar tilbake til United. Etter at Luiz Felipe Scolari ble trener for Chelsea FC etter Fotball-EM 2008, tok C.Queiroz over det portugisiske landslaget. Han har vært landslagtrener for Iran siden april 2011.
Diaspididae

Utseende

Små skjoldlus, sett ovenfra runde til kommaformet, hvelvede. Kroppen er dekket av et hardt, gjerne brunlig skall av voks.
De voksne lusene har restene av tidligere larvehuder sittende fast i skallet som en mørk flekk, midt på hos de runde artene og i forenden hos de avlange.
De voksne hunnene er svært reduserte, beina mangler helt og antennene er reduserte til et par små knopper. Hos hunnen har bare det første nymfestadiet bein. Hos denne gruppen danner også hannene skjold, men de er mindre og smalere enn hunnenes.

Levevis

Diaspididae lever for det meste på busker og trær, med en del arter på gress men ganske få på urter. Familien er funnet på hele 180 ulike plantefamilier. Den plantefamilien som har flest registrerte arter er erteblomstfamilien (Fabaceae, 230 registrerte arter), men alle de følgende familiene er verter for 100 eller flere arter: gressfamilien (Poaceae), vortemelkfamilien (Euphorbiaceae), myrtefamilien (Myrtaceae), rosefamilien (Rosaceae), morbærfamilien (Moraceae), oljetrefamilien (Oleaceae), palmefamilien (Arecaceae), rutefamilien (Rutaceae), laurbærfamilien (Lauraceae) og furufamilien (Pinaceae).
Hunnene utvikler seg gjennom tre stadier, hannene gjennom fem. Eggene legges under hunnens skjold og de nyklekte nymfene kryper ut gjennom en slisse i bakenden. De har fra én til seks eller flere generasjoner per år, og kan overvintre i de fleste stadier.

Økonomisk betydning

Mange av disse artene er skadedyr på ulike kulturplanter. San José-skjoldlusen (Diaspidiotus perniciosus), som er registrert fra over 700 ulike plantearter, er et alvorlig skadedyr særlig på frukttrær i varme klima. Den har foreløpig ikke etablert seg i Norge, men blir av og til funnet på importert frukt. Pileskjoldlusen (Chionaspis salicis) kan også angripe en rekke ulike busker og trær. Den har av og til masseforekomster på blåbær, der den tapper plantene for kraft og fører til at bærene faller av før de modner. Kommaskjoldlusen (Lepidosaphes ulmi) kan også opptre som et brysomt skadedyr, blant annet på epler.

Utbredelse

Familien forekommer i alle økosoner.
Kongtong

Kongtong (kinesisk: 崆峒区, pinyin: Kōngtóng Qū) er et bydistrikt i byprefekturet Pingliang i provinsen Gansu i Folkerepublikken Kina. Det har et areal på 1 936 km² og teller 480 000 innbyggere (2004).
Gerd (mytologi)

Gerd (norrønt: Gerðr) var i den norrøne mytologien ei gyger som var datter av jotnen Gyme og hans hustru Aurboda. Gerd bodde på et underjordisk sted langt nord, og når hun hevet armene sine lyste hun opp alt omkring seg. Hun ble trolig regnet som fruktbarhetsgudinne, og Frøy fridde til henne. De fikk sønnen Fjolne som ifølge Ynglingesagaen var en mytisk konge i Uppsala og ble stamfar til Ynglingeætten.
Snorre nevner også Gerd som en av åsynjene i Skaldskaparmål.
Under the Moon of Love

«Under the Moon of Love» er en amerikansk popsang med melodi og tekst av Tommy Boyce og Curtis Lee, som ble gjort kjent av Curtis Lee.
Singlen, hvor sangen forekommer, ble produsert av Phil Spector i 1961 med Curtis Lee som sanger.
«Under the Moon of Love» ble en mindre slager i USA og nådde en 46.-plass på Billboard Hot 100-singlelisten.
Femten år senere ble sangen gjenopplivet av den britiske revivalgruppen Showaddywaddy og ble en stor slager i Storbritannia. Mike Hurst produserte versjonen som kom inn på den britiske singlelisten 6. november 1976 og lå der i elleve uker. Den lå i tre uker på toppen av den britiske singlelisten i desember 1976.

Norsk versjon

Eldar Vågan og Jan Paulsen har skrevet en norsk tekst. På norsk bærer den tittelen «Et reinvaske Norgesglass». Sangen ble utgitt av Vazelina Bilopphøggers på LP-platen Fem fyrer med ved (Slagerfabrikken/Opal 99004) i 1984.
Christian Lorck Schive

Biografi

Schive ble født i Trondhjem 10. mai 1803, og var sønn av proprietær Reinholdt Johannes Schive, innehaver av Elgeseter gård, og Adelgunde Gjertsen. Etter å ha vært ansatt ved forretningskontor og ved stiftskontoret i Trondhjem, bla han ansatt som forstander for offentlige stiftelser i Trondhjem. Disse inkluderte Trondhjems Hospital, St. Jørgens hus, Waisenhuset og flere andre legater. Han var i tillegg fattigforstander frem til 1869. 
Schive var gift med Marine Sophie Wille. De to fikk ikke barn.

Chr. Lorck Schive og hustrus Legat

Det økonomiske grunnlaget for Lorck Schives legat er inntekter i form av festeavgifter for legatets drøyt 90 festetomter i Lillegårdsbakken og langs Nidelven mot Øya. Årlige inntekter har i årene rundt 2010 ligget på årlig ca 800 000 kroner. Lorck Schives Legat ble fra slutten av 1800-årene og frem til slutten av 1960-årene bestyrt av flere advokatgenerasjoner Klingenberg, deretter av advokat Carl Flock. 
I 1987 overtok advokat Gunnar Greger Hagen. Han tok bestyrelsen med seg som et godkjent «sideerverv» da han i 1995 ble lagdommer og senere lagmann. Bestyreren har fungert som både styre og daglig leder under et visst tilsyn av Kirke-/Kulturdepartementet, inntil departementet frasa seg ansvaret og overlot legatet til Norske billedkunstnere. NBK oppnevnte et eget styre for legatet, med Odd Fredrik Heiberg som styreleder og Esther Maria Bjørneboe og Sissel Lillebostad som styremedlemmer. Pr 2018 består styret av Odd Fredrik Heiberg, Sissel Lillebostad og Ruben Steinum.

Lorck Schive Kunstpris

Lorck Schive kunstpris var opprinnelig kjent som «Christian Lorck Schives og hustrus legat for kunstnere». Kunstprisen deles ut annethvert år ved Trondheim kunstmuseum til en billedkunstner. Hemmelige nominasjoner kommer fra Statens stipendkomité (4 nominasjoner), Trondheim kunstmuseum (3 nominasjoner) Norsk kuratorforening (2 nominasjoner) og Norsk kritikerlag (2 nominasjon). Fra denne listen på opptil 11 kunstnere velger styret 4 som deltar på Lorck Schive kunstprisutstilling i oktober og november i utstillingsår. Utstillingen bedømmes av en jury bestående av tre uavhengige medlemmer, oppnevnt av styret for Lorck Schive kunstpris, Trondheim kunstmuseum og Statens stipendkomite.
Peithona

Utseende

Middelsstore, brede, brunsvarte eller svarte trebukker, kan ha blå metallglans. Antennene er tynne, omtrent så lange som kroppen hos hunnen, omtrent dobbelt så lange hos hannen. Pronotum er rundet med en tynn, spiss pigg på hver side. Dekkvingene er brede, parallellsidige, med rettvinklede "skuldre". Beina er tynne, nokså korte.

Utbredelse

Arten er utbredt i Kina.
Heerenveen

Sport

Skøytestadionet Thialf var en av de første innendørsbanene i verden, og internasjonale storstevner trekker hvert år flere tusen tilskuere. Byens fotballag, SC Heerenveen, spiller sine hjemmekamper på Abe Lenstra Stadion i den nederlandske eliteserien.
Sunnmørafylke

Sunnmørafylke (Norrønt: Sunnmærafylki) var ett av de historiske fylkene i Norge, som inngikk i Gulatingslag. Fylket utgjorde to syssel, nyrðri hlutr (nordre delen) og syðri hlutr (søndre delen).
Sunnmørafylke danner opphavet til det senere Sunnmøre len og Sunnmøre fogderi, i dagens Møre og Romsdal.
Fotoluminescens

Forskjellen mellom fosfor- og fluorescens

Fluorescens involverer ikke forandring i elektronspinn og har en levetid mellom 10⁻⁸ til 10⁻⁴ sekunder.
Fosforescens involverer forandring i elektronspinn fra triplet tilstand til singlet og har en levetid mollom  10⁻⁴ til 10 sekunder.
Mary av Skottland

Mary av Skottland, datter av kong Malcolm III av Skottland og Margaret av Skottland, søster av Edith av Skottland, hustru av kong Henrik I av England.
Sammen med sin søster Edith ble Mary sendt fra Skottland og til nonneklosteret i Romsey i England hvor deres tante Cristina var abbedisse. Hensikten var antagelig for å gå på skole, ikke for å ta nonneløftet.
Mary, stundom referert til som Maria, må ha blitt betegnet som et godt gifte, og etter at Eustace III av Boulogne kom tilbake fra det første korstog (som han dro ut på i 1096) ble Mary gift med ham. De fikk kun en datter, Matilda av Boulogne, men som ble gift med Stefan av Blois, greve av Mortain, og som siden ble konge av England etter Henrik I.
Svært få detaljer kjennes om Mary, som når hun ble født og når hun døde, men antagelig en stund før 1125 da hennes ektemann trakk seg tilbake til et kloster.
Villa Kvernbakken

Villa Kvernbakken, Grilstadvegen 4, er en 1 1/2 etasjes villa i nasjonalromantisk dragestil på Charlottenlund i Trondheim. Den ble oppført i 1902 etter tegninger av arkitekt Karl Norum. Huset ble oppført som sommerbolig for familien Fredrik Bødtker, og var et ferdighus, oppført av maskinlaftet tømmer levert av firma Jacob Digre i Trondheim.
Huset er asymmetrisk komponert av bygningsvolumer av ulik størrelse. Mot hagen har huset en stor glassveranda, som fungerte som hagestue. I tillegg til våningshus finnes det på eiendommen et uthus og en dukkestue. Alle bygningene er fredet.
Kvernbakken var opprinnelig en parsell av Skovgård som ble fradelt i 1902, og solgt til Christian Matheson. Etter ham overtok datteren Astrid Mathseson, som var gift med øyenlege Fredrik Bødtker. Eiendommen omfattet opprinnelig 14 dekar, og Bødtker oppførte et landsted her. Etter Bødtkers død arvet datteren Sophie Bødtker eiendommen. Hun brukte den som helårsbolig, og bodde her til sin død i 1984.
Statens vegvesen eksproprierte eiendommen i 1986 i forbindelse med utvidelse av E6 og byggingen av Grillstadtunnelen. Eiendommen ligger i dag rett ved starten av tunnelen. 
Bygningen ble fredet i 1990, og overtatt av Fortidsminneforeningen. Huset ble da restaurert og gitt en forsiktig tilpasning til moderne boligstandard. Eiendommen ble solgt fra Fortidsminneforeningen til Erling Næss og Eva Schjetne i 2014.
Navnet Kvernbakken henspiller på kvernsteinene som finnes i Grilstadbekken like øst for eiendommen.
Friidrett under Sommer-OL 2004 – 3 000 meter hinder menn

Resultater

Fra de tre førsøksheatene gikk de tre første i hvert heat og de seks beste tidene ellers videre til finalen.
Alle tider vises i minutter og sekunder.
Q automatisk kvalifisert.
q en av de beste tidene ellers.

DNS startet ikke.

DNF kom ikke i mål.

NR markerer nasjonsrekord.

PB markerer personlig rekord.

SB markerer beste resultat i sesongen.

DSQ markerer diskvalifisert eller utesluttet.